Source: http://docplayer.fi/2624253-Paikallisyhteisojen-kehittamistoimintaa-koskevat-ohjeet-paikallisille-toimijoille.html
Timestamp: 2018-04-26 13:44:36+00:00
Document Index: 17321687

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'tuomioistuin ']

Paikallisyhteisöjen kehittämistoimintaa koskevat ohjeet paikallisille toimijoille - PDF
Paikallisyhteisöjen kehittämistoimintaa koskevat ohjeet paikallisille toimijoille
Download "Paikallisyhteisöjen kehittämistoimintaa koskevat ohjeet paikallisille toimijoille"
1 Euroopan rakenne- ja investointirahastot Ohjeet jäsenvaltioille ja ohjelmaviranomaisille Ohjeet tuensaajille Paikallisyhteisöjen kehittämistoimintaa koskevat ohjeet paikallisille toimijoille Versio 2: elokuu 2014 Päivitetty kääntäjien huomautusten mukaisesti 1
2 Paikallisyhteisöjen kehittämistoimintaa koskevat ohjeet paikallisille toimijoille Toukokuu 2014 Sisällys Johdanto... 8 Luku 1. Mihin paikallisyhteisöjen kehittämistoimintaa tarvitaan? Luku 2. Mitkä ovat CLLD:n käynnistämisen kahdeksan perusvaihetta? Luku 3. Miten CLLD-kumppanuuksia tuetaan uusiin haasteisiin vastaamisessa? Luku 4. Miksi ja miten CLLD toteutetaan kaupungeissa? Luku 5. Miksi ja miten toteutetaan sosiaalista osallisuutta edistävää CLLD-toimintaa? Luku 6. Miten toimia koordinoidaan muiden rahastojen kanssa? Luku 7. Miten CLLD voitaisiin muuttaa paikallisille toimintaryhmille turvallisemmaksi, nopeammaksi ja helpommaksi?
3 Kuvat Kuva 1: Spiraalikaavio CLLD:n alueen, kumppanuuden ja strategian kolmiyhteydestä ajan mukaan kuvattuna Kuva 2: Rajojen määrittely Kuva 3: Yhteiskunnallisen yrityksen Creggan Enterprises omistama yrityspuisto ja Rathmorin ostoskeskus (taustalla), Derry/Londonderry UK Kuva 4: Alakohtaisten politiikkojen, yhdennettyjen kaupunkikehitysstrategioiden ja CLLD:n välinen suhde Kuva 5: Kaavio, jota Montevegliossa käytetään kierrätystalouden periaatteista tiedottamiseen Kuva 6: Alba Iulia, talo 2 ennen ja jälkeen (lähde: EU:n 50 tapauskertomusta) Kuva 7: Kunnostettu leikkipuisto Terrassassa Kuva 8: Ilmakuvassa Silicon Roundabout Shoreditchissä Itä-Lontoossa Kuva 9: Kulttuurikeskus Kultuurikatel, Viro, Tallinna Kuva 10: Kestävästi tuotettujen elintarvikkeiden kumppanuus Amersfoot NL Kuva 11: Paikallisia ihmisiä Planning for Real -tehtävässä kartan äärellä (lähde: communityplanning.net) Kuva 12: LAG-koordinaattorin toiminnan edistämisen tehtävä kaupunkiympäristössä Kuva 13: Berliinistä kaupunginosahallinnon toteuttamista varten valitut 34 aluetta Kuva 14: CLLD:n eri aluemalleja kaupunki- ja maaseutualueilla Kuva 15: My Generation at Work -verkoston innovaatiospiraali Kuva 16: Berliinin Job Point Kuva 17: My generation at work -ohjelman Go For It -grafiikka Kuva 18: Osallistavaa budjetointia Portugalin Cascaisissa Kuva 19: LAG- ja FLAG-ryhmien koordinointi Kuva 20: Usean tai yhden rahaston valinnan vaiheet Kuva 21: Yksi vastuuvelvollinen elin koordinoi neljää rahastoa Kuva 22: Eri rahastoista tuettavien LAG-ryhmien hallitusten erilaisia suhdemalleja Kuva 23: LAG- ja FLAG-ryhmällä on samat rajat Kuva 24: Alueen rajaaminen Kuva 25: Yhteiset maantieteelliset raja-alueet Kuva 26: FLAG- ja LAG-tyhmät tekevät yhteistyötä yhteisissä asioissa Kuva 27: CLLD:n toteutusjärjestelmä
4 Laatikot Laatikko 1: Esimerkkejä keinoista vastata eri haasteisiin paikallisilla kehittämisstrategioilla Laatikko 2: Yhteisiä säännöksiä koskevan asetuksen 33 artikla, joka liittyy paikallisiin kehittämisstrategioihin Laatikko 3: Esimerkkejä alueiden määrittelystä Portugalissa ja Suomessa Laatikko 4: Esimerkki My Generation URBACT -strategian yhdennetystä luonteesta Laatikko 5: Innovaatioryhmittymä Länsi-Corkin vuosien Leaderstrategiasuunnitelmassa Laatikko 6: Tavoitteiden asettaminen ja seuranta IRD Duhallowissa Laatikko 7: Esimerkki osallistavasta prosessista, jolla espanjalainen Leader-ryhmä Jerten laaksosta valmisteli paikallista kehittämisstrategiaa Laatikko 8: Esimerkki EKTR:n toimintalinjassa 4 vaaditusta toimintasuunnitelmasta Ranskassa Laatikko 9: Esimerkki Kasvu-toimintaryhmän vertaisarviointijärjestelmästä Suomessa Laatikko 10: Paikallisten toimintaryhmien tehtävät Laatikko 11: Valmiuksien parantaminen Koillis-Lapin paikallisessa kalastusalan toimintaryhmässä Laatikko 12: Kumppanuus suomalaisissa paikallisissa toimintaryhmissä Laatikko 13: Hankkeiden valinta North Highlandin Leader+-kumppanuudessa Laatikko 14: Paikallisen Leader-toimintaryhmän suorittama toimien valinta ja maksaminen Espanjassa Aragonin alueella Laatikko 15: Suomalaisten paikallisten kalastusalan toimintaryhmien toimien valinta ja maksut Laatikko 16: Esimerkki FLAG-ryhmien valmistelutuesta Virossa Laatikko 17: Paikallisten toimintaryhmien yhteistyötoimia koskevat säännöt Ruotsissa ja Puolassa Laatikko 18: Monteveglio, kaupunginhallinnon tukema vähähiiliseen talouteen siirtymistä edistävä liike Laatikko 19: Duisburg Marxloh (DE) osallistava lähestymistapa yhdennettyyn kaupunkikehitykseen Laatikko 20: Terrassa, Espanjan Katalonia Laatikko 21: Shoreditch Trust ja luova kortteli Lontoossa Laatikko 22: Alston Cybermoor digitaalinen kaupunki maaseutuympäristössä Laatikko 23: Sosiaalista osallisuutta edistävän CLLD:n lähestymistapoja Irlannin Limerickissä. 75 Laatikko 24: Paikallinen työllistämis- ja integrointisuunnitelma Ranskan Suur-Narbonnessa Laatikko 25: Casas Primeiro ( Asunto ensin ), Lissabon, Portugali Laatikko 26: Romanien integrointi Unkarin Cserehátissa Laatikko 27: Kotouttaminen Italian Calabrian alueella sijaitsevassa Riacessa Laatikko 28: South Tyronen voimaannuttamisohjelmassa maahanmuuttajia kotoutetaan voimaannuttamiseen ja oikeuksiin perustuvalla lähestymistavalla Laatikko 29: Alueellisen tason koordinointi Puolassa Laatikko 30: Usean rahaston ja yhden rahaston rahoituksen vaikutukset rahastojen koordinointiin paikallisella tasolla Laatikko 31: EU-rahastojen koordinointi Itävallan Tirolissa Laatikko 32: CLLD:n suunnittelukartta Laatikko 33: Monialainen suunnittelu Andalusiassa ja Corkissa monen rahaston rahoituksen foorumilla Laatikko 34: FLAG- ja LAG-ryhmien koordinointi Itä-Almeriassa Espanjassa Laatikko 35: LAG- ja FLAG-ryhmien hallinnointi yhden elimen kautta Pays, Ranska, sekä paikalliset kehittämistoimistot Kreikassa Laatikko 36: Tekniset koordinointikomiteat Jerten laaksossa Espanjassa
5 Laatikko 37: Italian LAG- ja FLAG-ryhmien käyttämä rajaamiseen perustuva lähestymistapa täydentäviin strategioihin Laatikko 38: FLAG- ja LAG-ryhmien yhteistyö Itä-Suomessa Laatikko 39: CLLD-toimintaan mukautettuja rahoitusratkaisuja Puolassa Laatikko 40: Suomen ELY-keskukset tehokas hallinto ja toimivaltuuksien erottaminen paikallisen kalastusalan toimintaryhmän (FLAG) kanssa Laatikko 41: Esimerkkejä kehysmalleista Skotlannista (Yhdistynyt kuningaskunta), Suomesta ja Ruotsista Laatikko 42: Kolme yksinkertaistettujen kustannusvaihtoehtojen tyyppiä Laatikko 43: Stärken vor Ort: kertakorvaukset toimintakustannuksista
6 Keskeiset kirjainsanat ja lyhenteet CLLD Paikallisyhteisöjen kehittäminen (community-led local development) EAKR Euroopan aluekehitysrahasto EKTR Euroopan kalatalousrahasto EMKTR Euroopan meri- ja kalatalousrahasto ERI-rahastot Euroopan rakenne- ja investointirahastot (maaseuturahasto, EMKTR, EAKR, ESR ja koheesiorahasto) ESR Euroopan sosiaalirahasto EU Euroopan unioni Farnet European Fisheries Areas Network eli Euroopan kalastusalueiden verkosto FLAG Fisheries Local Action Group eli paikallinen kalastusalan toimintaryhmä LAG local action group eli paikallinen toimintaryhmä Leader Liaisons entre Actions de Développement de l'economie Rurale 6
7 Kiitokset Tämän oppaan ovat laatineet paikallisen kehittämisen asiantuntijat Paul Soto ja Peter Ramsden, ja sitä on muokannut Euroopan komissio 1. Kohderyhmäkokouksiin osallistuneet asiantuntijat Reiner Aster, Urszula Budzich-Szukała, Laura Collini-Tesserae, John Grieve ja Katalin Kolosy ovat myös osallistuneet oppaan laatimiseen. Oppaan ohjeiden tarkoituksena on auttaa paikallisyhteisöjen omien kehittämishankkeiden toteutuksessa ja edistää hyviä käytäntöjä. Ne eivät sido oikeudellisesti ERI-rahastojen täytäntöönpanoon osallistuvia yksiköitä eivätkä jäsenvaltioita, vaan oppaassa esitetään parhaiden käytäntöjen mukaisia suuntaviivoja ja suosituksia. Ohjeet eivät rajoita kansallisen lainsäädännön soveltamista, ja niitä olisi luettava ja mukautettava kansallisen lainsäädännön perusteella. Ohjeet eivät myöskään rajoita unionin tuomioistuimen tai yleisen tuomioistuimen tulkintoja tai komission päätöksiä. 1 Maatalouden ja maaseudun kehittämisen, työllisyys-, sosiaali- ja osallisuusasioiden, meri- ja kalastusasioiden sekä alue- ja kaupunkipolitiikan pääosastot. Jäljempänä ERI-rahastoista vastaavat pääosastot. 7
8 Johdanto Ohjeiden tarkoitus Tämä paikallisyhteisöjen kehittämistoimintaa (CLLD-toiminta) koskeva opas on julkaistu ohjelmakauden alussa, jotta hankkeisiin suoraan osallistuvat paikalliset toimintaryhmät saisivat käytännön välineitä ja vinkkejä CLLD-toiminnan toteuttamiseen erilaisissa toimintaympäristöissä. Opas täydentää asiakirjaa Guidance on Community-led Local Development in European Structural and Investment Funds 2, jonka ERI-rahastoista vastaavat pääosastot ovat laatineet jäsenvaltioiden viranomaisten avuksi, kun nämä luovat edellytyksiä CLLD-toiminnan tehokkaalle käytölle kumppanuussopimuksissaan ja suunnittelevat sitä omissa ohjelmissaan. Oppaassa osoitetaan myös kaupungeille ja yhteiskunnallisille organisaatioille, että ne voivat vastata CLLD-toiminnan avulla tehokkaasti joihinkin haasteisiinsa, ja kuvataan, miten ESR:ää ja EAKR:ää voidaan hyödyntää. Jo olemassa olevia Leader- ja Farnet-kumppanuuksia pyritään auttamaan tällä oppaalla kehittämään keskitetympiä ja laadukkaampia strategioita, jotka ovat selvästi tulossuuntautuneita ja mukautuvat muuttuviin ulkoisiin olosuhteisiin. Oppaassa käytetään Eurooppa strategian tavoitteiden saavuttamiseksi asetettua uutta tuloskehystä. Opas on suunnattu paikallisille toimijoille ja erityisesti paikallisten toimintaryhmien koordinaattoreille ja puheenjohtajille. Siitä lienee kuitenkin hyötyä myös hallintoviranomaisille ja muille sidosryhmille, jotka osallistuvat CLLD-toiminnan toteuttamiseen ja tarvitsevat tarkempia tietoja joistakin käytännössä esiin tulleista keskeisistä kysymyksistä. Opas on tarkoitettu uusille kumppanuuksille kaupungeissa, sosiaalista osallisuutta edistävään toimintaan ja yli 2 600:lle jo olemassa olevalle Leader- ja Farnet-kumppanuudelle. Luvussa 1 tarkastellaan sitä, miksi CLLD-toiminta on hyödyllistä Euroopan eri alueiden nopeasti muuttuvissa olosuhteissa. Luvussa 2 käydään läpi CLLD-toiminnan käynnistämisen kahdeksan vaihetta käyttäen apuna spiraalia, joka kuvaa strategian, kumppanuuden ja alueen kolmiyhteyttä. Luvussa 3 keskitytään olemassa oleviin kumppanuuksiin erityisesti noin 2 600:aan Leader- ja Farnet-ryhmään. Siinä tarkastellaan, miten CLLD-toiminnalla voidaan vastata uusiin haasteisiin. Luvun alussa todetaan, että paikalliset olosuhteet ovat tämän ohjelmakauden alussa huomattavan erilaiset verrattuna kahteen edelliseen ohjelmakauteen. Talouskriisin vuoksi toimintaa ei voida jatkaa entiseen tapaan. On ajateltava uudella tavalla ja etsittävä uusia lähestymistapoja erityisesti siihen, miten CLLD-toimintaa voitaisiin hyödyntää työpaikkojen luomiseen ja joihinkin kriisin aiheuttamiin lyhyen ja pitkän aikavälin haasteisiin vastaamiseen. Luvussa 4 selvitetään, miksi ja miten CLLD-toiminnan avulla voidaan vastata kaupungeissa niiden erityishaasteisiin: millaisella strategialla voidaan tunnistaa keskeiset haasteet ja hyödyntää CLLD-toimintaa paikallisen muutos- ja kumppanuusstrategian kehittämiseen ja 2 8
9 toteuttamiseen, miten kumppanuuksissa voidaan hyödyntää CLLD-toimintaa toimivien liittoutumien luomiseen kaupunkiympäristössä ja miten voidaan määritellä tehokkaat rajat toiminnalle kaupunkien sisällä. Luvussa 5 tarkastellaan, miksi ja miten toteutetaan sosiaalista osallisuutta edistävää CLLDtoimintaa. CLLD-toimintaa tarkastellaan sosiaalisen innovoinnin yhteydessä. Luvussa tarkastellaan myös erilaisia painopisteitä sosiaalista osallisuutta edistävässä CLLD-toiminnassa ja selvitetään, minkälaisia ratkaisuja voidaan soveltaa strategiaan, kumppanuuteen ja alueeseen sosiaalisen osallisuuden edistämisen yhteydessä. Siinä esitetään, miten CLLDtoiminnalla voidaan edistää sosiaalista osallisuutta, ja annetaan käytännön esimerkkejä. Esimerkit liittyvät erilaisiin sosiaalisiin haasteisiin (kuten syrjäytyneet ryhmät, maahanmuuttajat, asunnottomat) sekä aktiiviseen ikääntymiseen ja nuorisoon. Luvussa 6 selvitetään, miten toimintaa voidaan koordinoida muiden rahastojen kanssa ja parantaa näin tuloksia. Julkisen rahoituksen vähentyessä on ratkaisevaa hyödyntää mahdollisimman hyvin jo olemassa olevia aloitteita ja varmistaa, että ne ovat paikallisten tarpeiden mukaisia. Paikallisten aloitteiden välinen koordinointi on pakollista, mutta se voidaan toteuttaa monella tavalla ja monella tasolla myös hyödyntäen kaikkea mahdollista yhteisrahoitusta. Luvussa tutkitaan erityisesti, miten luodaan synergiaa suunnittelun ja täytäntöönpanon välille, miten kumppanuudet voivat yhdistää voimansa heikentämättä päätavoitteitaan ja miten määritellään erilaisten ongelmien ratkaisemiseen parhaiten soveltuvat paikalliset rajat. Luvussa 7 selvitetään, miten CLLD-toimintaa saadaan varmemmaksi, nopeammaksi ja helpommaksi. Laajalti ollaan yksimielisiä siitä, että hallinnollinen rasite on muodostunut liian suureksi ja että tämä epäsuhta vaikuttaa pieniin CLLD-kumppanuuksiin, jotka toimivat niukoilla määrärahoilla. Vaatimukset voivat aiheuttaa viivästyksiä ja joustamattomuutta ja vievät usein henkilöstöltä aikaa, joka on pois heidän ydintehtävästään eli hyvien hankkeiden edistämisestä ja kehittämisestä. Tilintarkastustuomioistuimen Leader-ohjelmaa koskevassa kertomuksessa 3 on korostettu, että paikallisten kumppanuuksien on toimittava oikeudenmukaisesti ja avoimesti ja riskien hallinta kuuluu niiden vastuulle. Luvussa selvitetään, miten voidaan tasapainottaa yksinkertaiset menettelyt ja toisaalta riskit, jotta paikallisyhteisöjen kehittäminen olisi kaikkien toimijoiden kannalta helpompaa, nopeampaa ja varmempaa. 3 9
10 Luku 1. Mihin paikallisyhteisöjen kehittämistoimintaa tarvitaan? Paikallisyhteisöjen kehittäminen (CLLD) on termi, jota Euroopan komissio käyttää kuvaamaan perinteisen ylhäältä alaspäin suuntautuvan kehityspolitiikan päälaelleen kääntävää lähestymistapaa. Paikalliset ihmiset ottavat siinä ohjat omiin käsiinsä ja muodostavat paikallisen kumppanuuden, joka suunnittelee ja toteuttaa yhdennetyn kehittämisstrategian. Strategia on suunniteltu niin, että se perustuu yhteisön sosiaalisiin, ympäristöön liittyviin ja taloudellisiin vahvuuksiin eli voimavaroihin sen sijaan, että sen avulla vain korjailtaisiin yhteisön ongelmia. Tätä varten kumppanuus saa pitkäaikaista rahoitusta, ja toteuttajat päättävät itse, miten se käytetään. Ei ole sattumaa, että CLLD:n taustalla olevien periaatteiden soveltaminen on laajentunut kahdenkymmenen viime vuoden aikana pienestä 200 Leader-pilottihankkeen ryhmästä noin kumppanuudeksi (sekä Leader että Euroopan kalatalousrahaston EKTR:n toimintalinja 4), jotka kattavat lähes joka kolkan EU:n maaseudulla ja suuren osan rannikosta. Näillä kumppanuuksilla tuettavat julkiset ja yksityiset kokonaisinvestoinnit ovat myös kasvaneet noin 8,6 miljardiin euroon kaudella , ja niillä on tuettu monia erilaisia pienhankkeita, tuhansia yrityksiä ja työpaikkoja sekä paikallisiin palveluihin ja ympäristöön tehtyjä huomattavia parannuksia. Euroopan ulkopuolella Maailmanpankki tukee myös 94 maassa hyvin samantapaista yhteisölähtöistä menetelmää (Community Driven-Development, CDD ) käyttäen hankkeita, joiden kokonaisinvestointien arvo on liki 30 miljardia dollaria 4. CLLD:n periaatteet eivät ole vain vahvistuneet vaan ne ovat myös kasvaneet yli kymmenkertaisiksi neljän perättäisen rahoituskauden aikana. Tämä kokemus on osoittanut CLLD:n lähestymistapojen toimivan hyvin, silloin kun ne toimivat ja siellä missä ne toimivat, ja tuovan lisäarvoa kansallisiin ja alueellisiin ohjelmiin. Se on myös paljastanut CLLD:n rajat sekä alueet, joilla on vaikeampi saavuttaa tuloksia. Nyt onkin hyvä tilaisuus laajentaa CLLD:n lähestymistapaa kaupunkeihin ja hyödyntää sitä paikallisten vastatoimien kehittämisessä joidenkin EU:n kansalaisten polttavimpien sosiaalisten ja ympäristöongelmien ratkaisemiseksi. Lisäksi nyt on huomattavat mahdollisuudet lisätä CLLD:n vaikutusta ihmisten elämään koordinoimalla neljää suurinta EU:n rahoitusvirtaa. Seuraavassa esitetään kahdeksan syytä toteuttaa CLLD-hankkeita: 1. CLLD-toimintaa ohjaavat jonkin tarpeen tai haasteen kohdanneet ihmiset. Paikallisyhteisöt suunnittelevat strategiat ja valitsevat hankkeet. Tämä on CLLD:n erityisin ominaisuus ja sen suurin etu. Toisin kuin muissa perinteisissä paikallisissa lähestymistavoissa, joissa ihmiset ovat olleet passiivisia tuensaajia, he muuttuvat aktiivisiksi kumppaneiksi ja kehityksen edistäjiksi. Kun ihmiset otetaan mukaan kehittämispolitiikan yhteistuotantoon, saadaan monia tärkeitä hyötyjä: Ihmisiä, joita pidettiin aiemmin ongelmana, voimaannutetaan niin, että he ovat osa ratkaisua. Heidän suora kokemuksensa yhdessä muiden sidosryhmien näkemysten kanssa voi auttaa muuttamaan politiikkoja niin, että ne vastaavat paljon paremmin todellisiin tarpeisiin ja mahdollisuuksiin. 4 Susan Won, What have been the impacts of the World Bank Community Driven Development Programs? The World Bank Social Development Department. Sustainable Development Network. Toukokuu
11 Heidän osallistumisensa prosessiin lisää heidän valmiuttaan toimia ja tehdä rakentavia aloitteita. Se puolestaan luo paikallisen identiteetin ja ylpeyden sekä omistajuuden tunnetta ja lisää vastuuta toiminnasta. Osallistuminen toimintaan muiden kumppanien kanssa tasaveroisena rakentaa siltoja ja luottamusta ihmisten, yksityisyritysten, julkisten laitosten ja alan sidosryhmien välille. Nämä aineettomat inhimilliset ja sosiaaliset tulokset luovat perustan konkreettisempien materiaalisten tulosten savuttamiselle. Tällä hetkellä Euroopan kaikkien julkisten laitosten on pikaisesti löydettävä keinoja lisätä paikallisten ihmisten luottamusta ja sitoutumista. 2. CLLD-strategiat voivat olla vastaus monimuotoisuuden ja monimutkaisuuden lisääntymiseen. Monimuotoisuutta kuvataan usein Euroopan sosiaalisen mallin kulmakiveksi, mutta haasteena on löytää keinoja säilyttää se ja muuttaa se voimavaraksi sen sijaan, että se olisi vain rasite. Tietyillä aloilla maiden ja alueiden väliset erot kasvavat ja on entistä vaikeampaa puuttua niihin ylhäältä lähtöisin olevilla perustoimintatavoilla vaikka se tapahtuisikin paikallisen viraston kautta. Yksi esimerkki tästä on, että nuorisotyöttömyysluvut vaihtelevat tällä hetkellä Saksan 7,5 prosentista Espanjan 56 prosenttiin ja Kreikan 62,5 prosenttiin 5. Saman maan eri asuinalueiden, kaupunkien ja alueiden väliset erot voivat myös olla suuria, joten nuorisotyöttömyyttä koskevissa strategioissa on otettava huomioon erot siinä, miten talous ja työmarkkinat toimivat kullakin alueella. Koska paikalliset ihmiset suunnittelevat CLLD-strategiat ja valitsevat hankkeet, ratkaisuja voidaan räätälöidä paikallisiin tarpeisiin ja kumppanuuksia voidaan muodostaa paikallisten sidosryhmien, esimerkiksi nuorten, voimin. 3. CLLD-strategiat voivat olla joustavampia kuin muut lähestymistavat. Jotkin viranomaiset ovat huolestuneita siitä, että tiettyjen päätösten siirtäminen paikallisille kumppanuuksille voi monimutkaistaa CLLD:n toteuttamista liikaa. CLLD-toimintaa on kuitenkin tehty yksinkertaisemmaksi ja monipuolisemmaksi niin, että se voidaan sisällyttää johonkin temaattisen tavoitteen mukaiseen ohjelmaan, ja samanaikaisesti sallitaan sen hyödyntäminen jonkin Eurooppa strategian taloudellisen, sosiaalisen tai ympäristöön liittyvän tavoitteen tai niiden kaikkien saavuttamiseen 6. Vastaavasti CLLD:n yhteydessä tuettavien toimien ei tarvitse olla sidoksissa ohjelmissa kuvattuihin vakiotoimenpiteisiin, kunhan ne ovat yhdenmukaisia niiden yleistavoitteiden kanssa. Ei ole tarpeen luoda tiukkoja rajalinjoja rahastojen välille, kunhan käytössä on järjestelmiä, joilla varmistetaan, että tuensaajat eivät vaadi eri EUlähteistä korvausta samoista menoista. 4. CLLD:n soveltamisalaa on laajennettu niin, että paikallisissa strategioissa voidaan keskittyä sellaisiin haasteisiin kuin sosiaalinen osallisuus, ilmastonmuutos, romanien ja muiden heikommassa asemassa olevien ryhmien syrjintä, nuorisotyöttömyys, kaupunkiköyhyys, kaupungin ja maaseudun väliset yhteydet ja niin edelleen. Vaikka CLLD-lähestymistapa kehitettiin alun perin maaseutualueilla maaseuturahaston 5 Eurostatin lehdistötiedote nuorisotyöttömyydestä. 31. toukokuuta Luvut huhtikuulta Yhteisiä säännöksiä koskevassa asetuksessa on 11 taloudellista, sosiaalista ja ympäristöön liittyvää temaattista tavoitetta, joiden avulla Eurooppa strategian yleiset tavoitteet muunnetaan joukoksi Euroopan rakenne- ja investointirahastojen erityistavoitteita ja prioriteetteja. 11
12 (Euroopan maaseudun kehittämisen maatalousrahaston) tuella ja sitä on sittemmin sovellettu kalatalous- ja rannikkoalueisiin EKTR:n rahoituksella, nyt on tilaisuus laajentaa sitä alueille, joista tavallisesti vastaavat ESR (Euroopan sosiaalirahasto) ja EAKR (Euroopan aluekehitysrahasto). Se tarkoittaa, että strategioiden, kumppanuuksien ja alueiden suunnittelussa on tehtävä mukautuksia. Niitä käsitellään tämän oppaan luvuissa 3 ja CLLD perustuu eri alojen ja toimijoiden välisiin yhteyksiin niin, että syntyy kerrannaisvaikutuksia paikalliseen kehitykseen ja yleisiin ohjelmiin. CLLD-strategioita ei pitäisi nähdä muista ohjelmista erillisinä saarekkeina. Ne ovat päinvastoin myös välineitä, joiden avulla voidaan tehostaa EAKR-asetuksen 7 artiklasta rahoitettujen kansallisten ja alueellisten maaseudun kehittämisohjelmien ja kestävän kaupunkikehityksen strategioiden tuloksia. Näin ne voivat olla osa muita välineitä, kuten yhdennettyjä alueellisia investointeja, tai toimia niiden rinnalla. CLLD-strategiat saavat kuitenkin usein alkunsa paikallisyhteisön erityisistä kysymyksistä tai huolenaiheista kuten kala- ja maatalouden kaltaisten perinteisten alojen heikkenemisestä, tyytymättömistä nuorista, ilmastonmuutoksesta tai huonoista asunnoista ja palveluista. CLLD:n etuna on, että se mahdollistaa yhden tai useamman ongelman tarkastelun ja käsittelyn paikallisessa ympäristössään ja kaikkien asiaan liittyvien politiikkojen ja toimijoiden hyödyntämisen. Se voi murtaa monia paikallisen kehittämisen rajoja ja esteitä, joita voi olla eri paikallishallintoelinten, kuntien ja julkishallinnon eri alojen välillä paikallisten julkisten, yksityisten ja kansalaisjärjestöjen välillä paikallisten sekä ylemmän tason instituutioiden, kuten alueellisten ja kansallisten hallintoelinten ja yliopistojen, välillä ongelma-alueiden ja mahdollisuuksia tarjoavien alueiden välillä. Vaikka haasteen kohdanneet ihmiset joutuvat CLLD:ssä ohjaamaan prosessia, heidän ei odoteta ratkaisevan kaikkea itse, vaan heitä autetaan luomaan yhteyksiä ja neuvottelemaan niiden kanssa, joilla on paremmat valmiudet löytää ratkaisuja. 6. CLLD:ssä on kyse innovoinnista ja tulosten saavuttamisesta niin, että saadaan aikaan pysyvä muutos. Ensimmäiseen vaiheeseen kuuluu yleensä paikallisyhteisöjen valmiuksien parantaminen ja voimavarojen lisääminen aloitteiden tekemisessä. CLLD:tä voidaan käyttää myös kattamaan joitakin infrastruktuuriin tehtäviä pienen mittakaavan investointeja, jotka ovat innovoinnin ja kehityksen jatkumisen perusedellytyksiä. Ne ovat kuitenkin yleensä keino saavuttaa päämäärä. CLLD:n osallistava, monen sidosryhmän lähestymistapa johtaa erilaiseen tarvelähtöiseen suhtautumistapaan haasteisiin: siinä yhdistyvät käyttäjien kokemukset ja erityyppisten palveluntuottajien erikoistuneempi tietämys. CLLD voi ulottua totuttua pidemmälle ja luoda uusia ideoita ja rahoittaa pieniä siemenhankkeita ja pilottihankkeita, joita tarvitaan niiden kokeilemiseen käytännössä. Jos nämä hankkeet onnistuvat, ne voivat houkutella lisää tavallista yksityistä ja julkista rahoitusta. 7. CLLD-toimintaan osallistuminen avaa pääsyn suureen ja jatkuvasti laajenevaan eurooppalaiseen verkostoon ja kokemuspiiriin. Olemassa olevat Leader- ja Farnetkumppanuudet ja monet EU:n, kansalliset ja alueelliset verkostot ovat 20 viime vuoden aikana kehittäneet huomattavan määrän menetelmiä, oppaita, työvälineitä ja tapaustutkimuksia, joista voi olla paljon apua uusille kumppanuuksille. Kuten aiemmin mainittiin, Maailmanpankin kaltaisilla kansainvälisillä järjestöillä on myös kokemusta pitkältä ajalta, ja ne ovat kehittäneet monia hyödyllisiä menetelmäoppaita. Tässä 12
13 oppaassa annetaan linkkejä moniin näistä välineistä ja resursseista, jotka muodostavat elävän tietovarannon. Uusien alojen uudet kumppanuudet tuovat myös uutta näkemystä ja uusia ideoita, ja siksi komissio suosittelee vahvistamaan ja yhtenäistämään toimenpiteitä, joilla tuetaan yhteistyötä ja verkostoitumista CLLD:n toimijoiden joukossa. 8. CLLD on taloudellisesti houkutteleva väline paikalliseen kehittämiseen. Komissio tiedostaa, että paikallinen kehittäminen on pitkällinen prosessi, joka kestää tavallisesti useita rahoituskausia, ja suosittelee sitoutumaan taloudellisesti yhtä pitkäksi aikaa yhteisön valmiuksien parantamiseen ja voimavarojen lisäämiseen. Paikallisia kumppanuuksia ei siksi saisi nähdä kertaluontoisina hankkeina, jotka yksinkertaisesti puretaan rahoituskauden päättyessä, vaan osana prosessia, joka vie yhteisöt kestävämmälle tielle. Komissio katsoo myös, että paikallisilla CLLD-määrärahoilla on oltava tietty kriittinen massa, jotta niillä olisi vaikutusta. Julkisia rahoitussitoumuksia pitäisi yleensä olla seitsemän vuoden aikana vähintään noin kolmen miljoonan euron edestä jokaisella rahoituskaudella. Summan on mahdollisesti oltava suurempi kaupunkialueilla ja muilla tiiviimmin asutetuilla alueilla. EAKR:n, ESR:n ja EMKTR:n osalta on myös syytä mainita, että jos jäsenvaltio omistaa ohjelmassaan kokonaisen toimintalinjan tai unionin prioriteetin CLLD:lle, EU:n yhteisrahoitusosuutta voidaan suurentaa. Tämä tarkoittaa, että jäsenvaltiolta tarvitaan perustukeen verrattuna vähemmän kansallista rahoitusta. 13
14 Luku 2. Mitkä ovat CLLD:n käynnistämisen kahdeksan perusvaihetta? CLLD:n nykyistä mallia on käytetty yli 20 vuotta Leader-ohjelmassa maaseutualueilla ja 3 5 vuotta EKTR:n toimintalinjassa 4 rannikko- ja kalastusalueilla. Ohjelmilla, joihin sisältyy CLLD:n osia, on myös pitkä historia EAKR:n (Urban-yhteisöaloiteohjelman ja Urbactin kautta) tukemissa kaupungeissa ja sosiaalisen syrjäytymisen ehkäisemisessä ESR:n kautta (Equal, paikalliset työllisyysaloitteet ja alueelliset työllisyyssopimukset). Niiden tuloksena on tuotettu ohjeita ja oppaita, jotka auttavat paikallisia kumppanuuksia CLLD-prosessin käynnistämisen ratkaisevissa alkuvaiheissa. Niitä ovat muun muassa verkon kautta käytettävissä olevat Leadertyövälineet 7, Farnet-aloitusopas 8 ja Urbact paikallisen tukiryhmän työvälineet 9. Tässä oppaassa viitataan niihin mutta vältetään toistamasta niiden omaa itsenäistä sisältöä. Paikallinen toimintaympäristö sekä paikallisten toimijoiden ja organisaatioiden kokemukset ja valmiudet vaikuttavat paljon siihen, miten paljon aikaa ja voimavaroja CLLD-strategian ja -kumppanuuden käynnistämiseen on käytettävä. Kokeneissakin yhteisöissä ohjelman koko elinkaari kestää asianmukaisesti toteutettuna yleensä kuudesta kuukaudesta yhteen vuoteen. Prosessi on monimutkainen, mikä johtuu pääasiassa siitä, että paikallisyhteisöt ovat sinällään hyvin erilaisia ja monimutkaisia, eikä niinkään siitä, että lähestymistapa olisi muita monitahoisempi. Valmisteluvaiheessa voi tulla esiin monia piilossa olleita ideoita, voimavaroja ja mahdollisuuksia, ja se on tulevan onnistumisen kannalta ratkaisevaa. Tämän vuoksi uudessa asetuksessa valmisteluvaiheeseen tarjottu tuki voi olla tärkeää, jotta voidaan varmistaa myöhempien vaiheiden onnistuminen. CLLD-prosessin käynnistäminen voidaan jakaa sarjaan toistuvia vaiheita tai jaksoja, joissa suunnitellaan ja muotoillaan kolmea perustekijää strategiaa, kumppanuutta ja aluetta. Näistä käytetään toisinaan nimitystä CLLD:n kolmiyhteys, ja se, miten niitä tarkastellaan ja miten ne vaikuttavat toisiinsa muodostaa perustan alhaalta ylöspäin suuntautuvalle toimintamallin muutokselle, joka on CLLD:n lähtökohta. Nämä perusvaiheet 10 voidaan esittää spiraalina: Kuva 1: Spiraalikaavio CLLD:n alueen, kumppanuuden ja strategian kolmiyhteydestä ajan mukaan kuvattuna. 7 Leader Toolkit -sivusto: 8 FARNET Guide 1: Area-based Development in EU Fisheries Areas. A start-up Guide for Fisheries Local Action Groups and Steps for Success. https://webgate.ec.europa.eu/fpfis/cms/farnet/sites/default/files/documents/farnet%20start-up%20guide%20en.pdf 9 URBACT Local Support Group Toolkit. Kesäkuu Nämä vaiheet voidaan tietysti jakaa osiin ja ryhmitellä eri tavoin eri tilanteiden mukaan. 14
15 Kuva 1: Spiraalikaavio CLLD:n alueen, kumppanuuden ja strategian kolmiyhteydestä ajan mukaan kuvattuna. 15
16 1. Päättäkää, mitä haluatte muuttaa (strategia kuvassa Strategy) CLLD kääntää perinteiset ylhäältä alaspäin suuntautuvat kehittämistä koskevat lähestymistavat päälaelleen, koska siinä aloitetaan visiolla siitä, missä paikalliset toimijat haluaisivat olla tulevaisuudessa ja minkä pitäisi heidän mielestään muuttua, jotta he pääsisivät sinne. Paikallisiin tarpeisiin vastaaminen on etusijalla, ja rahoitus mielletään keinoksi, jolla päämäärä saavutetaan. Selvän yksimielisyyden löytäminen siitä, mitä halutaan muuttaa, on strategian suunnittelun ensimmäinen ja tärkein vaihe, eikä siinä pidä hätiköidä. Apuna vastauksen löytämiseen voidaan käyttää monia osallistavia tekniikoita (ks. strategiaa koskevat kohdat luvuissa 3, 4, 5 ja 6). Perinteiset paikalliset kehittämishankkeet ovat sen sijaan usein rahoituslähtöisiä. Paikallishallinnon toimielimet hakevat rahoitusta sen perusteella, että ne poikkeavat tiettyjen määritettyjen indikaattoreiden suhteen kansallisesta keskiarvosta. Tässä skenaariossa paikalliset virastot ovat vain viimeinen lenkki ketjussa, joka tuottaa rahoitusta ja palveluja. 2. Luokaa luottamusta ja liittoutukaa sellaisten ihmisten kanssa, jotka auttavat muutoksen toteuttamisessa (kumppanuus kuvassa Partnership) Tämä vaihe toteutetaan yleensä rinnan sen kanssa, kun päätetään, mitä yhteisö haluaa muuttaa. Se edellyttää henkilökohtaisia tapaamisia ja riittävästi aikaa selvittää suurimmat huolenaiheet sekä mahdolliset taka-ajatukset ja historialliset kaunat, joita useimmissa yhteisöissä piilee syvällä. Tätä voidaan helpottaa käyttämällä muodollisia välineitä, kuten sidosryhmäanalyysiä, jossa kartoitetaan eri sidosryhmät esimerkiksi seuraavien ominaisuuksien mukaan: kiinnostuksen taso ja valmius vaikuttaa tuloksiin 11. Henkilökohtaiset ja ryhmäkeskustelut voivat auttaa selvittämään, mitkä ovat pitkän aikavälin yleiset tavoitteet ja millä lyhyemmän aikavälin toimilla voidaan saavuttaa nopeita voittoja ja antaa tukea. Keskusteluilla voidaan myös selvittää, kuka on hyvä missäkin ja miten pitkälti kukin on sitoutunut muodollisen kumppanuuden luomiseen. Ennen kuin kiirehditään luomaan muodollista kumppanuusrakennetta, kannattaa vahvistaa luottamusta ja kehittää kokemuksia yhdessä työskentelystä epämuodollisessa työryhmässä, joka voi valvoa seuraavia vaiheita (ks. kumppanuutta koskevat kohdat luvuissa 3, 4, 5 ja 6). 3. Määritelkää alueenne rajat (alue kuvassa Area) CLLD poikkeaa tässäkin perinteisistä ylhäältä alaspäin suuntautuvista lähestymistavoista siinä mielessä, että kohdealueiden rajojen ei tarvitse olla ennalta määritettyjen hallinnollisten rajojen mukaisia. Kansallisten ja alueellisten viranomaisten on kuitenkin osoitettava, minkätyyppiset alueet ovat tai eivät ole tukikelpoisia, ja esitettävä valinnalleen selvät perusteet. Paikallisten toimijoiden on tarkoitus päättää, mitkä ovat niiden tavoitteiden saavuttamisen kannalta tarkoituksenmukaisimmat rajat näiden laajojen kehysten sisällä. 11 URBACT Local Support Group Toolkit. 16
17 On siis ensinnäkin varmistettava, että alue on riittävän suuri ja sen kriittinen massa on riittävä tavoitteiden saavuttamiseksi. Toiseksi on varmistettava, että se ei ole liian suuri, jolloin olisi vaarana, että yhteisö menettäisi hankkeen hallinnan. Kolmanneksi alueen on oltava fyysisesti, sosiaalisesti ja taloudellisesti sekä strategian tavoitteiden kannalta yhtenäinen. Rantaviivojen, pohjavesialueiden tai vuorien muodostamat fyysiset rajat eivät välttämättä ole yhtenevät taloudellisen toiminnan, kuten kala- tai maatalouden, talousryhmittymien sijaintipaikkojen taikka työmatkoihin tai peruspalveluiden käyttöön perustuvien toiminnallisten alueiden rajojen kanssa. Vastaavasti kuntien väliset historialliset rajat tiheästi asutuilla kaupunkialueilla tai kaupunkien laitamilla voivat olla tehokkaan toiminnan esteenä. Monilla alueilla on ongelmia, jotka ylittävät paikallisen, alueellisen tai kansallisen hallinnon rajat. Siksi erilaiset paikalliset hankkeet toimivat usein hieman eri alueilla. On paikallisten toimijoiden vastuulla ottaa huomioon nämä tekijät ja tehdä realistinen kompromissi toiminta-alan rajoista, joilla varmistetaan parhaat mahdollisuudet saavuttaa niiden strategioiden tavoitteet (ks. alueita koskevat kohdat luvuissa 3, 4, 5 ja 6). 4. Laatikaa paikallinen muutosstrategia paikallisten ihmisten osallistumisen ja tarpeiden perusteella (strategia) Kun on saavutettu laaja yksimielisyys siitä, mitä yhteisö haluaa muuttaa, kuka voi auttaa siinä ja mikä on toiminta-ala, voidaan siirtyä käsittelemään tarkemmin tämän tavoitteen saavuttamisen yksityiskohtia laatimalla paikallinen strategia. Tämä edellyttää puolueetonta näyttöä ja tietoja alueen vahvuuksista, heikkouksista, mahdollisuuksista ja uhkista sekä yhteisön täysipainoista osallistumista, jotta kaikki ymmärtävät, miten nämä tekijät vaikuttavat heidän keskeisiin tarpeisiinsa ja miten niiden suhteen on toimittava. Paikallinen kehittämisstrategia toimii CLLD:n etenemissuunnitelmana, ja kumppanit valitsevat yleensä tuettavat hankkeet sen mukaan, miten ne vaikuttavat strategian tavoitteisiin. Jotta laaditut strategiat olisivat laadukkaita, komissio on esittänyt luettelon niiden tärkeimmistä osatekijöistä ja vahvistanut joitakin CLLD:n pääperiaatteita. Ne on kuvattu ja selitetty esimerkkien avulla luvussa 5 (ks. myös strategioita koskevat kohdat luvuissa 3, 4, 5 ja 6). 5. Sopikaa kumppanuuden rakenteesta ja selvittäkää, kuka tekee mitäkin (kumppanuus) Paikallisyhteisöillä on eritasoisia valmiuksia, yhteistyöhistorioita ja/tai konflikteja ja hyvin erilaisia institutionaalisia kulttuureja. Kokemukset ovat osoittaneet, että tämän vuoksi on ratkaisevan tärkeää suunnitella kumppanuus niin, että se sopii todelliseen paikalliseen toimintaympäristöön. Valittavana on kaksi löyhää mallia. Ensimmäisessä luodaan täysin uusi oikeussubjekti, joka yhdistää paikalliset kumppanit. Mallista voi olla useita muunnelmia toimintaympäristön mukaan (useimmat ovat kuinkin voittoa tavoittelemattomia yhdistyksiä). Sovelletaanpa mitä tahansa oikeudellista muotoa, oikeussubjektin on edustettava laajasti strategian mukaisia paikallisia sidosryhmiä ja sen on oltava avoin, läpinäkyvä ja vastuuvelvollinen. Se, millainen on tarkalleen ottaen hankkeeseen osallistuvien kumppaneiden ja heidän päätösvaltansa välinen tasapaino, on kiinni paikallisista olosuhteista. Kuten aiemmin todettiin, yksi CLLD:n keskeisistä ominaisuuksista on kuitenkin se, että mikään yksittäinen julkinen tai yksityinen sidosryhmä ei saa olla kumppanuuksissa hallitsevana osapuolena. 17
18 Toista mallia voidaan käyttää silloin, kun ei ole tarvetta tai halua luoda lisärakennetta ja/tai kun on selvästi edullisempaa hyödyntää jonkin kokeneen kumppanin hallinnollisia valmiuksia. Tässä tapauksessa kokenut kumppani voi olla vastuuvelvollinen oikeudellisissa ja hallinnollisissa asioissa, kun taas muut kumppanit muodostavat jonkinlaisen hankkeita käsittelevän päätöksenteko- tai valintakomitean. Silti tässä mallissa on sovellettava samoja edustavuuden, avoimuuden, vastuuvelvollisuuden ja läpinäkyvyyden periaatteita kuin ensimmäisessä mallissa. Jotta varmistetaan, että laadukkaat strategiat todella pannaan täytäntöön osallistavien ja tehokkaiden kumppanuuksien kautta, komissio on esittänyt luettelon myös kumppanuuksien tärkeimmistä tehtävistä. Niitä kuvataan tarkemmin esimerkkien avulla luvussa 5. Kunkin kumppanuuden on harkittava, onko sillä kyseisellä alueella tehtävien suorittamiseen tarvittavaa osaamista ja kokemusta vai onko tarpeen hankkia apua ulkopuolelta. Kumpaakin edellä kuvattua mallia voidaan käyttää useammankin kuin yhden rahoitusvirran koordinoimiseen. Tätä kuvataan luvussa 6 (ks. myös kumppanuutta koskevat kohdat luvuissa 3, 4, 5 ja 6). 6. Määritelkää rajat (alue) Prosessissa, jossa laaditaan paikallinen kehittämisstrategia ja muodostetaan kumppanuus, selviää, että tiettyihin asioihin voidaan puuttua paremmin, jos otetaan mukaan alueen muita osia. Esimerkiksi jonkin maaseutualueen on ehkä otettava huomioon läheinen kaupunki tai jonkin vähävaraisen kaupunkilähiön on ehkä harkittava yhteyksiä alueisiin, joilla on tarjolla paikallisia työpaikkoja ja palveluja. Kumppanuudelle saattaa löytyä hyödyllinen liittolainen heti alkuperäisten rajojen ulkopuolelta. Voi myös olla mahdollista lisätä eri EU-rahastoista rahoitettujen paikallisten aloitteiden välistä synergiaa säätämällä niiden rajoja. Lisäksi CLLD:n kohdealueiden valintaa koskevat kansalliset tai alueelliset perusteet saattavat edellyttää alueen määritelmän muuttamista. Kaikista näistä syistä toimen tarkkoja rajoja olisi pidettävä joustavina ja niitä olisi voitava mukauttaa muuttuviin olosuhteisiin sopiviksi. CLLD tarjoaa paikallisille kumppanuuksille useita eri vaihtoehtoja eri mittakaavan ongelmien käsittelyyn. Esimerkiksi vierekkäiset paikalliset kumppanuudet voivat keskittyä kukin yksinään toimiin, joita rahoitetaan yhdestä tietystä rahastosta, mutta hyödyntää sitten toimenpiteitä yhteistyöhön tai osallistua yhdessä toiseen rahastoon, jotta ongelmat ratkaistaisiin parhaiten toisella rajat ylittävällä tasolla. CLLD tarjoaa joustavasti keinoja, joilla varmistetaan, että rajat sopivat syntyviin paikallisiin tarpeisiin sen sijaan, että ne määriteltäisiin kiinteiksi jonain tiettynä ajankohtana. Kaikissa tapauksissa alueen suurentaminen on kuitenkin tehtävä harkiten. Eniten painetta kohdistuu alueiden suurentamiseen, mutta sitä ei pitäisi tehdä sen kustannuksella, että menetetään paikallisen identiteetin tunne ja yhteisön todellinen osallistuminen toimintaan (ks. alueita koskevat kohdat luvuissa 3, 4, 5 ja 6). 7. Laatikaa toimintasuunnitelma ja rahoitushakemus (strategia) Kun kumppanuudessa on sovittu, mitä halutaan muuttaa, ja luotu selvä toimintalogiikka, joka osoittaa, miten tätä muutosta voidaan mitata ja millaiset toimet saattavat johtaa hyviin tuloksiin, nämä yleisluonteiset aikomukset on muunnettava realistiseksi 18
19 toimintasuunnitelmaksi ja rahoitushakemukseksi. Tämän vaiheen toteuttamista varten on monia yksityiskohtaisia oppaita 12. Tässä vaiheessa kaikkien hakijoiden haasteena on se, että niiden on annettava tarpeeksi tietoja, jotta suunnitelma olisi vakuuttava, mutta samalla säilytettävä joustavuutensa olosuhteissa, joita ei voida ennakoida. Jäsenvaltiot, alueet ja paikalliset kumppanuudet vastaavat tähän haasteeseen eri tavoin. On kuitenkin tärkeää osoittaa, että kalenteri sekä pääasialliseen toimintaan käytetyt inhimilliset ja taloudelliset voimavarat vastaavat aiemmin määriteltyjä tarpeita ja pystyvät kohtuudella saamaan aikaan toivotun muutoksen. Vastaavasti kumppanuuden on osoitettava, että sillä on tarvittavat taidot, järjestelmät ja menettelyt suunnitelman tehokkaan ja avoimen toteuttamisen varmistamiseksi (ks. strategiaa koskevat kohdat luvuissa 3, 4, 5 ja 6). 8. Luokaa järjestelmä strategian säännöllistä tarkistamista, arvioimista ja päivittämistä varten Sen jälkeen kun paikallisten kehittämisstrategioiden laatimisen viimeinen kierros alkoi vuonna 2007, talouskriisi on vaikuttanut monissa maissa huomattavasti paikallisten kumppanuuksien tilanteeseen. Silti kumppanuudet tarvitsevat myös suhteellisen vakaina aikoina mekanismeja, joilla mitataan, miten hyvin ne saavuttavat odotetut tulokset ja oppivat aiemmista virheistä ja onnistumisista. Euroopan tilintarkastustuomioistuin totesi Leaderohjelmaa koskevassa tarkastuksessaan, että paikallisten kehittämisstrategioiden seurantaa, itsearviointia ja ulkoista arviointia on parannettava ja ne on sisällytettävä säännölliseen toimintaan osana tekemällä oppimista. Tätä aluetta on siis vielä kehitettävä, ja sitä varten on saatavilla hyödyllisiä oppaita ja työvälineitä, joiden avulla tämä voidaan tehdä ilman, että hukutaan valtavaan määrään epäoleellisia tietoyhteyksiä (ks. myös strategiaa koskevat kohdat luvuissa 3, 4, 5 ja 6). Näiden kahdeksan vaiheen toteuttaminen perusteellisesti vaatii aikaa ja työtä. Komissio on kuitenkin lisännyt tätä varten annettavaa valmistelutukea (ks. valmistelutukea koskeva kohta 5.3). Silloinkin kun paikalliset ihmiset ovat tehneet tätä aiemminkin, he yleensä arvostavat prosessia, jossa laaditaan yhteinen etenemissuunnitelma tulevaisuutta varten. 12 Ks. esimerkiksi: Leader Farnet https://webgate.ec.europa.eu/fpfis/cms/farnet/tools/implementing-axis-4 Urbact 19
20 Luku 3. Miten CLLD-kumppanuuksia tuetaan uusiin haasteisiin vastaamisessa? 3.1 Johdanto Tämä luku on tarkoitettu auttamaan pääasiassa maaseutu- ja kalastusalueiden olemassa olevia kumppanuuksia hyödyntämään uusia säädöksiä uusiin haasteisiin vastaamisessa. Luvun sisällöllä on kuitenkin merkitystä myös uusille kumppanuuksille kaupungeissa sekä sosiaalista osallisuutta koskeville kumppanuuksille. Monissa jäsenvaltioissa paikallisyhteisöjen tilanne on ohjelmakauden alussa huomattavan erilainen verrattuna kahteen edelliseen ohjelmakauteen. Koska monet olemassa olevat kumppanuudet ovat kärsineet talouskriisistä, niillä on paineita löytää lisärahoituslähteitä pelkästään pystyäkseen jatkamaan toimintaansa. Sosiaalisten, ympäristöön liittyvien ja taloudellisten haasteiden lisääntyessä toiminnan jatkaminen entiseen tapaan ei vain ole pitkällä aikavälillä mahdollinen vaihtoehto monille paikallisyhteisöille. Lisäksi usean ohjelmakauden jälkeen on vaarana, että joillakin alueilla tunnetaan pettymystä ja yhteisön työuupumusta. Ulkopuolisten muutosten lisäksi monet Leader-ohjelmasta ja EKTR:n toimintalinjasta 4 saadut kokemukset on otettu huomioon, ja ne ovat johtaneet tiettyihin muutoksiin uusissa asetuksissa. Esimerkiksi joitakin CLLD:n erityispiirteitä on vahvistettu osittain vastauksena tilintarkastustuomioistuimen Leader-ohjelmasta antamaan kertomukseen. Jos nämä muutokset pannaan asianmukaisesti täytäntöön, ne parantavat paikallisten kumppanuuksien kykyä vastata joihinkin uusiin haasteisiin. Aiemmat kokemukset kuitenkin osoittavat, että EU:n säädösten väistämättä tiiviit sanamuodot voivat johtaa erilaisiin usein väärinymmärrettyihin tulkintoihin kansallisella, alueellisella ja paikallisella tasolla. Tällä luvulla on siksi kaksi tarkoitusta: Ensinnäkin siinä kartoitetaan lyhyesti yleisellä tasolla joitakin ulkoisten tekijöiden paikallisille kumppanuuksille aiheuttamia suurimpia haasteita sekä joitakin vastatoimia, joita kumppanuuksien on harkittava. Toiseksi siinä pyritään selittämään tarkemmin, mitä komissio tarkoittaa joillakin asetuksen keskeisillä säännöksillä, ja annetaan esimerkkejä siitä, miten niitä voidaan hyödyntää paikallistasolla ensimmäisessä osassa esiteltyihin haasteisiin vastaamisessa. 3.2 Paikallisten kumppanuuksien uudet haasteet Siitä vallitsee nyt laaja yksimielisyys, että Euroopalla on monia pitkäaikaisia maailmanlaajuisia haasteita, kuten heikentynyt kilpailukyky kehittyviin talouksiin verrattuna, maapallon lämpeneminen ja luonnonvarojen ehtyminen, suuren väestönosan reaalipalkkojen ja elintason nousun pysähtyminen tai aleneminen, eriarvoisuuden lisääntyminen ja yhteiskunnan kahtiajakautuminen sekä terveydenhuolto- ja sosiaaliturvajärjestelmiin kohdistuvat uhkat, jotka johtuvat osittain ikääntymisestä ja väestörakenteen muuttumisesta. Eurooppa strategian tarkoituksena on auttaa torjumaan joitakin näistä suurimmista ongelmista, ja yhteisiä säännöksiä koskevan asetuksen yhdellätoista temaattisella tavoitteella halutaan varmistaa, että ERI-rahastot kohdistavat voimavarat pakottavimpiin ongelmiin. 20